adohe sepuluh genter. Durung nganti Arjuno ngadeg, Palgunadi nyolot maneh neng papane Arjuno tibo nuli geprak awake Arjuno mowo kabeh pangroso nepsune….BLEK…!!. Nuli Arjuno sing wis kesel yudhan karo Aswotomo mencelat maneh luwih adoh…nganti rong puluh genter, apese dheweke tibo ngglundhung nang jurang alas sokolimo kono. Soko ngisor jurang, Arjuno katon keronto-ronto ngupadi ngadeg, menowo wong biasa ngglundhung neng jurang iku wis remuk kabeh balunge. Lire Arjuno mung tatu sithik-sithik. Ngerti awake keteteran, Arjuno sing rumongso ilmu manahe wasis nomer siji neng Sokolima, saiki ngendelake gendewo lan panah Sangkali, sing mentas wae diparingi karo gurune Pandhito Durno. Arjunomentheng gendewo Sangkaline kanthi pitung panah saknaliko. Diwaspadhake katon sirahe Palgunadi wis kadeleng karo tumujune panahe Arjuno. Pitu-pitune panah iku saiki langsung mblesat soko gendewone….WUSSS….! Kabeh panah mau pinuju menyang Palgunadi, sing posisi panggonane neng nduwur jurang. Ora endho utowo mlayu, Palgunadi tambah mencolot kanthi obahan salto soko dhuwur jurang mau pinuju papane Arjuno sinambi tangane menteng gendhewo kanthi pitung